**Antrieji metai.** Dviskiemenius žodžius ištaria ( mama, lialia), du skiemenis, vienodai kirčiuotus (am, am). Jei skiemenys nevienodi, vieną praleidžia. Priebalsių junginius vaikai sutraukia ir ištaria vieną – du priebalsius. Vaikų kalba: Enata (Renata), Ututė (Ritutė), noės (norės), lianga (langas), duly (durys), sikneli lygik (suknelę lygink), kaps, iškaps (keps, iškeps). Jei labai vėluoja kalbos plėtotė, būna grubūs iškraipymai. Antrųjų metų antrąjį pusmetį gausėja žodynas. Turi mažėti garsažodžių. Pasitaiko, kad iki 2 metų vaikas pasako nedaug žodžių, o po to prapliumpa kalbėti. Tada labai intensyviai gausėja ekspresyvus žodynas (pasako apie savo veiksmus, imituoja daug garsų, deklamuoja savo kalba eilėraščius,užduoti ir padėti atsakyti į klausimus), sudėtinga tariamų žodžių garsinė sudėtis. Po to labai greitai pradeda kalbėti sakiniais. Antrųjų metų gale kaito žodžius: „nesiau ir daviau mamau „ (Nešiau ir daviau mamai), „einiam liuką“ (einam į lauką), „Liugutei leik“ (Jurgutei reikia), „šiknelį lygik“ (suknelę lygink), „sitą viksim“ (šitą vilksimės), „puodukui situi įpilk (Į šitą puoduką įpilk). Vartoja vienaskaitą, gali pakartoti paskui suaugusius „paukai“ (plaukai), „ogas“ (uogos), „dulios“ (durys). Daugiskaitą vartoja labai mažai. Antrųjų metų pabaigoje kalba : „daliau“ (dariau), „kasiau“, „katia bus“ (katė bus), „kalytę sygisiu“ (skarytę išlyginsiu), „eisim“. Vartoja ir bendratį: eiti. Vartoja priešdėlinius veiksmažodžius: „pavagiau“ (pavalgiau), „nuvita“ (nuvirto). Sukeičia veiksmažodžių galūnes: „suliuką dydau“ (sūriuką deda), „nemokau dėti“ (nemoku dėti), „pabūnus“ (tegu pabūna). Vartoja įvardį: „mano“. Būdvardžių, prieveiksmių nedaug. Jie nekaitomi (skanus uoga). Nusako dydį, skonį, temperatūrą, garsumą: mažas, skanus, šilta, šalta, tyliai. Sąmoningai vartoja skaitvardžius : 1, 2. Jungtukai, prielinksniai vartojami gramatiškai netaisyklingai. 2,5 metų pradeda suprasti klausimus: Ant ko tu sėdi? Kuo tu žaidi? 2,6 metų pasirodo dviejų žodžių sakiniai. Antrųjų metų pabaigoje atsiranda 3-4 žodžių sakiniai ir pirmieji 2-3 suderintų žodžių sakiniai. Pradėjęs tarti kelių žodžių sakinį, vaikas imituoja rišlų pasakojimą. Pasakytą sakinį vaikas gali tęsti nei jam, nei suaugusiajam nesuprantamu čiauškėjimu. 2,5 metų ilgesnius žodžius taria: „liozida“ (užuolaida); „kupugalis“ (kuplanugalis).

Tokio amžiaus vaikas turi mokėti paprašytas užmerkti akis, nueiti pas mamą, suploti katutes, uždaryti duris, paimti nurodytą jo žaislą. Tikrinti, ar jis žino savo kūno dalių, svarbiausių buities daiktų, žaislų, dažnai atliekamų veiksmų pavadinimus. Galima paklausti, kuris vaikas valgo, piešia? Paprašyti parodyti geltoną meškutį. Parodyti, kuo valgo berniukas, iš ko geria arbatą. Tik po to pereiti prie sakinių. Lengviausios sakinių supratimo užduotys iš 2-3 žodžių. (Padėk knygutę. Parodyk lėlės akis, nosytę. Vaikui sunkiau, kai paprašai iš karto: Pvz: „Padėk knygą ir uždaryk duris“. Paduok Dariui mašiną ir ateik pas mamą.“ Užduotis vis sunkinti: “Pabelsk pieštuku“, „Kur nupieštas namas?. Antrais metais vaikas pažįsta brolius, seseris ir pasako jų vardus. Jau pasako apie 20 žodžių. Domisi aplinkos daiktais, klausia: kas se? (kas čia?), „noliu lele“(noriu lėlės); „mama nole“(noriu mamos). Jei vaikas paklausia: „Se bole? „(Čia brolis?) Atsakykite: Taip, čia tavo brolis. Dažnai kartokite, ką darote: „dabar išplausim lėkštę; dabar virsim košę“. Pirmieji vaiko žodžiai daiktavardžiai, po to veiksmažodžiai ( noriu, nenoriu, duok). Prašykite parodyti vaiko daiktą paveikslėlyje, paprašykite atnešti kamuolį ar kitą žaislą, padėti batukus į vietą. Kas mėnesį vis turi išmokti nors po žodį. Tarti 2 žodžių frazes: katė miau, einam namo, noriu lėlės ir pan.

**Pagalbos visada galite kreiptis ir į šias įstaigas**

|  |
| --- |
| **VILNIAUS M. PEDAGOGINĖ PSICHOLOGINĖ TARNYBA** |
|  |
|  |
|  |
|   |
|  |
|  |
| A.Vivulskio g. 2a, Vilnius |
|  |
| Registratūra: T.: (8-5) 265 0912, (8-5) 265 0908. Reikalingas vaiko gimimo liudijimas. Konsultuoja ir teikia pagalbą logopedai, psichologai, specialieji pedagogai. [www.vilniausppt.lt](http://www.vilniausppt.lt) |
|  |
| **Vaiko raidos centras****Santariškių g. 7, Vilnius, T.: (8-5) 2720570. Mob.: 864036696.**Veikia ankstyvosios reabilitacijos skyrius – nuo vaiko gimimo iki 7 metų. Priimami vaikai su raidos problemomis, elgesio, emocijų problemomis, bendravimo, mokymosi sunkumų, nerimo ir k.t. problemomis. Nemokamai konsultacijai reikalingas gydytojo siuntimas.  |

 **Tretieji metai** – mažasis klausosi, ką kalba suaugusieji, jam patinka klausytis ir nenusibosta tų pačių pasakų ir eilėraščių. Šiuo metu stebėkite, kad vaikai nepradėtų kalbėti per greitai. Vaikas supranta pasakojamąją kalbą apie daiktus, reiškinius, kurių nėra čia, nesugeba nustatyti garsų eilės, išskaidyti žodžius į garsus. Labai retai kas gali nustatyti pirmą ir paskutinį žodžio garsą. Tęsiasi vaikų fiziologinis šveplavimas. Dar pasitaiko skiemenų ir garsų praleidimų. Nemoka ištarti sudėtingesnių garsų. Dauguma vaikų nemoka ištarti č, dž, kai kurie minkštųjų: k, g, p, b, l, m. (**k**elias, **g**enys, **p**ilis, **b**itė, **m**ėsa. Nemoka tarti kietojo ir minkštojo ch, h, f, r (choras, herbas, foto, fiesta, raketa, riklys). Dažniau neištaria kietųjų s, z (saulė, sūris, zoologijos sodas). Šiuos garsus jie minkština: siaulė, siūris). O kietųjų ir minkštųjų garsų š,ž neištaria daugelis trečiamečių. Dar praleidžia garsus, kurių jie nemoka tarti. Dauguma vaikų trečiųjų metų pradžioje tik retkarčiais ištaria trijų priebalsių junginius, o dviejų priebalsių junginius sutraukia: (plaka – laka, arklys – aklys). Baigiantis tretiesiems metams vaikas turi noriai bendrauti kalba, žodynas turi intensyviai gausėti. Kalboje turi būti daug daiktavardžių, veiksmažodžių.Vaikai daugiau apibūdina daiktus. Apibūdinkite tą daiktą, kurio pavadinimas vaikui sunkus ir neaiškus: dryžuotas, margas. Suaugusieji turi stengtis savo kalboje vartoti dalyvius ir padalyvius: bėgantis, bėgęs, vežant, pučiant vėjui, tylint mamai. Trečiųjų pradžioje skaitvardžius nederina su daiktavardžiu: „Vina tėtė“, di mamai“ (viena tėtės, dvi mamos); „di desai“ (dvi dešros). Trečiaisiais metais pasirodo apibendrinančios sąvokos: žaislai, baldai, indai. Vaikai skiria sąvokas: rytas, vakaras, diena, naktis. Painioja: vakar, rytoj. Jie kuria naujadarus (naujus žodžius): „Mama, as gidžiai kalu“. (Mama, aš garsiai kalu). Mokosi šiame amžiuje vartoti daiktavardžių skaičius, linksnius, mažybines formas: kepurė –kepurės, saulę, mamai, kėdė-kėdutė. Bet nevisada žino vardininko formą: „antė“ – antis, „šunis“ – šuo, „vadinis“ – vanduo. 3,4 metų vaikai vartoja daiktavardžio vienaskaitos ir daugiskaitos linksnius: namas, namai, name. Kalba: „Atitolio at galvos at Itutės (atsistojo ant Ritutės galvos), „leik to lelei, pauktiukui leik to“ (šito reikia lėlei, paukščiukui reikia to), „čia ainam mas su mama i tėte“ (čia einam mes su mama ir su tėte); „Nebetuliu su pakeliu“ (nebeturiu su parkeriu). Dar visiškai žodžių kaitymas linksniais yra nesuprastas. Pvz: „tavo su viena sagtis (sagtimi); „mano sa du sagtiu (mano su dviem sagtimis); „a popieliukaus“ (ant popieriuko). Vaikams dar sunku priskirti daiktavardį kuriai nors giminei. Svarbu, kad žaizdami ir kalbėdami su vaiku, tėveliai mokytų pastebėti įvairias žodžio formas (pavyzdžiui, berniukas – gražus, o mergaitė …- graži; tavo batai du, o akytės… – dvi, čia – didelis katinas, o čia – mažas katinėlis, šuo guli po lova, o paukštelis tupi – ant šakos). Neįkyrėkite vaikui savo pastabomis, verčiau teisingai pakartokite jo mintį. Metų gale vartoja prielinksnius: ant, į, po, už, su. Pvz: „Apiti į kliauklę?“ (ar pilti į kriauklę?), „As po stalu“ (aš po stalu). Bet dar maišo: „ Aš išlindau po stalu“ (Aš išlindau iš po stalo). 3 metų taria: „televizole, kolidole“ (televizoriuje, koridoriuje). Daromos klaidos vartojant veiksmažodį: „Ziūlėk as ketu, kaip man kisti? As nukitau po stalu“ ( Žiūrėk, aš krentu, kaip man kristi? Aš nukritau po stalu).; „Mazai miegavau“ (miegojau); „kodėl uskulensi?“ (užkursi); „Katė įlindus esa“ (yra). Dažnai vartoja: aš, tu, mes. Jau pasako būdvardžių: „Kulis tau gazesnis?“ (gražesnis); „Man leik naulio“ (man reik naujo). Gale metų suvokia reikšmes 1,2,3. Derina su daiktavardžiu: vienas batas, du batai. Jau vartoja prieveiksmius: gražiai, gerai. Pasako 4-6 žodžių sakinius. Dažnai vartoja iki 4 žodžių sakinyje. Sakiniai vientisiniai: Vanduo bėga. Tėtė dažo. Sudėtiniai sakiniai su jungtukais ikimokykliniame amžiuje pasitaiko rečiau. Kalboje vartoja laiko ir vietos šalutinius sakinius. Pvz: Einu aš namo. Noriu čia būti. Šiandien matau saulę. Vakare eisiu namo.

|  |
| --- |
| Jei tokio amžiaus vaikas nesupranta, nevykdo nurodymų: padėti, atnešti daiktą, nesidomi aplinkos daiktais, nieko neklausia, kalba garsažodžiais, jums visai nesuprantama kalba,  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

**Ketvirtieji metai** – baigiasi fiziologinis šveplavimas, dar pasitaiko, kad sukeičia žodžiuose garsus, kuriuos šiaip jau taria gerai. Užsitęsti gali sudėtingiausios artikuliacijos garsų mokymas. Netarti gali š, ž, č, r. Kai kuriuos priebalsius minkština, netariamus garsus praleidžia (žuvis-ziuvis, dramblys – damblys). Dar kartais nemoka kaitalioti garsų t-d, č-dž. Kartais gali sukeisti garsus, kuriuos moka taisyklingai ištarti: lapas – lapaš, beržai – delzai. Vartoja 3-4 skiemenų žodžius, ilgesnius ištaria netiksliai: paveiksliukas – paleiksliukas; šikšnosparnis – siksnospanis. Gerai taria 2-3 priebalsių junginius. Kartais sukeičia garsus: „kalainiukai“ (kailiniukai). Patys sukuria daug žodžių, nes juos domina žodžių forma. Naujus žodžius sudaro su priesagomis, priešdėliais, sujungdamas žodžius: mokykla, kepėjas, užlipo, pastatė, laikraštis, voratinklis. Žodžiai derinami gimine, skaičiumi, linksniu. Dar maišo veiksmažodžių asmenuočių galūnes: „ieškavau, čiaudžiojau“ (ieškojau, čiaudėjau). Šiam amžiui būdingas jungtukas „o“. Pradėdami sakinį jie dažnai sako „o“, ar daro pauzę po pirmo žodžio. Vaikas nori kuo greičiau perteikti aplinkos įspūdžius, naujus atradimus ir išgyvenimus. Dažnai mintys skrieja greičiau nei veikia kalbos motorika arba vaikas nesugeba greitai surasti tinkamo žodžio, todėl kalboje girdime žodžių ar skiemenų pakartojimų: va-va-va- vakar aš tai jau mačiau. Kur kur kur mano mašina? Aš aš aš greitai ateisiu. Už to už to medžio slepiasi vaikas. Jei tėvai nerimauja, ar tai gali būti mikčiojimas, gali pasikonsultuoti su specialistu. Šiuo laikotarpiu dėl greito žodyno augimo vaikams pasitaiko

kalbėjimo tempo sutrikimai, kurie panašūs į mikčiojimą. Tai būdinga nuo 3,5 iki 5 metų. Tėvai turi patys atkreipti dėmesį į savo kalbą, kalbėti pilnais sakiniais. Pateikite klausimų iš to, ką vaikas matė ar patyrė anksčiau – darželyje, pas draugą. Duokite laiko vaikui atsakyti į pateiktą klausimą. „Neapipilkite“ vaiko klausimais, dažnai nesulaukdami atsakymo į pirmiausiai pateiktą klausimą. Jūsų kalbėjimo tempas turi būti pakankamai lėtas, leidžiantis suprasti žodžių reikšmę. Jei pastebėjote, jog vaikas blogai taria garsą, žodį, nesijuokite, nemėgdžiokite jo. Pvz.: vaikas sako: - „Aš noliu sulčių“. Jūs

pasakykite: - Aš irgi noriu morkų sulčių, tuoj gersime kartu. Kai jūsų vaikas spontaniškai ką nors pasako, pasistenkite išplėsti sakinį. Taip turtinsite jo žodyną. Nemoka kaityti sangrąžinių veiksmažodžių: „aš šukuosi“ (aš šukuojuosi); „tu sukiesi, aš sukiesiu“ (tu sukiesi, aš sukuosi). Taip pat įvardžiuotinių būdvardžių: „As ladau baltoja sagą“ (Aš radau baltąją sagą). Jau galima išgirsti pavartotų dalyvių, pusdalyvių ( šaukdavęs, bėgdamas, veždami). Padalyvių dar nesako: bėgdavus, tylėjus). Jie taria: „Pajuodėjęs bananas“ (pajuodęs bananas). Sakiniuose pavadina veikėją, atliekamą veiksmą, objektą. Vartoja ir išplėstinius sakinius: „Miške buvo daug grybų. Saulė leidosi į jūrą.“ Nurodo aplinkybes: šiandien, dabar, lauke. Sakiniuose yra vienarūšės sakinio dalys: matau daug obuolių, pomidorų, kriaušių, agurkų. Aš bėgu, einu, lekiu. Suaugusieji turi skatinti sakinių plėtimą užduodami klausimus: Kada? Kur? Kodėl? Kaip? Kiek? Kam? Ką? Vaikai tokio amžiaus planuoja žaidimus, kalba apie

jausmus, gali padėti ir paguosti savo draugus. Šio

amžiaus vaikai geba atpažinti daiktus, juos tik liesdami, bet nematydami. Ketvirtieji metai vadinami žodžių kūrybos metais. Šiame amžiuje vaikus domina žodžio forma, todėl jie dažnai mus pralinksmina sugalvodami naujų žodžių. Pvz.: pavadina kirvį “kapokliu”, sparnelius – “plasneliais”, kiaušinio trynys – “skystys” ir t.t. Girdėdamas vis naujus, įvairios prasmės žodžius, vaikas pradeda juos vartoti savo kalboje ir “savi” tampa nebereikalingi. Skaitykite vaikams – balsas, kalbėjimo ritmas ir intonacija, tėvų veidas – tai pirmoji „vaikų knyga“. Vaikai labai džiaugiasi skaitomų knygų istorijomis, o svarbiausia, kad jie jaučia, kad yra mums svarbūs.

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

**Penktieji metai** – vaikai gerai taria beveik visas fonemas. Kai kurių vaikų fiziologinis šveplavimas tęsiasi. Sugeba ištarti įvairaus sunkumo žodžius. Tokiame amžiuje dar apie 15 proc.vaikų gali praleisti garsą ar pakeisti kitais garsais, apie 60 proc.dar netiksliai artikuliuoja garsus. Vaikai dažnai mini spalvą, dydį. Pasakodami apie gamtą, vaikai daugiau vartoja būdvardžių ir prieveiksmių: „šilta, karšta saulė“, „dabar lauke šalta“, „paskui bus žiema, daug balto sniego“. Šio amžiaus vaikai nesupranta daugelio žodžių perkeltinės reikšmės: „Vėjelis pučia, aveles padangėje gano“- čia žodis avelė pavartotas vietoje žodžio debesėlis. „Liūdna mergytė, jai skruostu bėga katytė“- katytė tai ašarytė. Tokiame amžiuje jau reikia vaikams duoti minti mįsles, aiškinti, kaip jas atspėti. Gausiau vartoja pažyminių, aplinkybių, atsiranda įterptiniai žodžiai: „Mamos galva su kuodu.“;“ Kas čia toks ilgas drabužis, gal naktiniai marškiniai?“; „Džiaugiasi lėlė, princo sulaukusi.“; „Ten, ant sienos, mačiau laikrodį.“; „ Čia, garaže, tėtis taiso mašiną.“; „Šiandien, per muziką, atbėgo Juozas.“; „Mano mama, žinok, daug dirba.“; „Žiūrėk, ateina Karolis.“; Matai, aš tau sakiau, kad neimtum mano pieštukų.“; Monika, girdi, ką tau sakau?;“ O, žinai, aš turiu daug mašinų namie.“ Sudėtiniame sakinyje žodžių tvarka ne visada gera. Vaikai kalba sakiniais, sudarytais iš 5 – 6 žodžių. Vaikai nori perteikti daugiau informacijos, bet nesugeba tinkamai suformuluoti ilgų sakinių ir jų ištarti. Penkiamečių pasakojimai nėra pakankamai logiški, rišlūs. Jų pasakojimai dažnai be pradžios ir pabaigos, šokinėjama nuo vieno įvykio prie kito, keičiami ir painiojami erdvės ir laiko vaizdiniai. Dar jiems sunku suvokti, kas buvo vakar, užvakar, kas bus rytoj, poryt. Vaikai daiktų, asmenų pavadinimus keičia įvardžiais: jis, ji. Reikia vaikams padėti susipažinti su įvairiais įvardžiais ir veiksmažodžio formomis:“Aš noriu bėgti. Tu nori miegoti. Jis, ji bėga. Mes bėgome, bėgdavome. Jūs matote, matysite. Jie, jos bėgs. Manęs nebus namuose. Aš džiaugiuosi tavimi. Mūsų namai gražūs.“ Šio amžiaus vaikai labai vaizdingai pasakoja pasakas. Galima jiems pasiūlyti pakeisti , pvz: „Raudonkepuraitės“ pasaką. Kaip pasikeistų pasaka, jei mergaitė turėtų mėlyną kepuraitę, jei pakeliui nesutiktų vilko, o sutiktų lapę ir t.t. Būtų gerai, kad nupirktumėte vaikui vaikiškų žurnalų. Juose gausu loginių užduočių, skatinančių vaiką analizuoti, lyginti, juose vaikas rašo, piešia, lavina pirštukus, o tai padeda aktyvinti galvos smegenų žievės veiklą, todėl gerėja kalbėjimas, klausa, rega, dėmesys.Vaikai domisi ne tik daiktų, bet ir jo spalva, savybėmis, mėgsta skaičiuoti. Svarbu mažuosius mokyti daiktus palyginti (kuris mažesnis, didesnis) nusakyti jų formą (apvalus, ovalus, kvadratas, trikampis, stačiakampis) detales, paskirtį. Skatinkite klausimais “koks?”, “kaip?”, “kur?”, “kodėl?”,kurkite įvairias istorijas su vaiku. Jau laikas paaiškinti, kad dažnai tuo pačiu žodžiu pavadiname keletą skirtingų daiktų: “žmogaus akis ir žiedo akis”, krepšinio krepšys ir krepšys daržovėms sudėti”, žmogaus koja ir stalo koja,”, paukščio plunksna ir plunksna rašymui”, žmogaus liežuvis ir bato liežuvis”, gėlės žiedas ir metalinis žiedas”, popieriaus lapas ir medžio lapas”. Kartais skubėdamas kuo greičiau papasakoti svarbų nutikimą, ne vienas penkiametis praleidžia pagrindines sakinio dalis, nenurodo veiksmo vietos ar laiko. Pavyzdžiui, “Mes ėjome, tada jis įkrito ir verkė”(neaišku, kur ėjo). Stenkitės, kad vaikas pasakotų apie savo dieną, įspūdžius, žaidimus su draugais. Vakarienės ar pasivaikščiojimų metu papasakokite ką veikėte darbe ar sužinojote skaitydami knygą. Kalbėdamasis su jumis, vaikas ne tik mokysis pasakoti, bet ir įgis bendravimo įgūdžių: išklausyti iki galo, nepertraukti kitų, kai jie kalba, atsakyti į klausimus ir pan. Suprantama, kad šių taisyklių turėtų laikytis ir patys tėveliai. Tyrimais įrodyta, kad nuo gimimo iki septynerių metų vystosi vaikų mąstymas ir emocijos – intelekto ir bendravimo pagrindas. Šiuo metu praverčia šeimyniniai skaitymai – tai yra puiki proga pasikalbėti apie kitus kraštus, apie personažus, panašius į mus arba visiškai skirtingus: paaiškinti, kad piktą žmogų palygina su vilku, nekultūringą, netvarkingą - su paršiuku, gudrų su lape. O svarbiausia, kad skaitydami vaikams, su jais labiau suartėjame, tvirtėja mūsų saitai, o vaiko kalba greičiau taps žodingesnė ir jis greičiau išmoks naujų žodžių.

**Šeštieji-septintieji** metai – tobulėja sudurtinių žodžių (laikraštis, sportbatis, rankšluostis ir k.t.) daryba. Šio amžiaus vaikai gali atlikti garsinę žodžių analizę. Besimokantys parengiamose klasėse, dar apie 36 proc.turi kalbos trūkumų. Vaikų, turinčių kalbos sutrikimų, foneminė klausa ir garsinės analizės įgūdžiai silpnesni. Mokyti vaikus nusakyti daugiareikšmių žodžių prasmę (plaukų **kasa** – bulves **kasa**). Atkreipti į tarimo trūkumus, jie gali peraugti į rašytinę kalbą. Mokyti vaiką skiemenuoti ( si-jo-nas, kel-nės, laik-raš-tis), nurodyti garso vietą žodyje (Koks pirmas garsas, paskutinis, ar girdi ,pvz.: garsą „r“ žodyje „jūra“?) Vaikų sakiniai dar nėra tobuli, pasitaiko, kad tarp sakinių būna netolygus loginis ryšys. Gausėja priesaginių būdvardžių: (murzinas, laimingas, plonytis, mažiukas, ratuota). Tokio amžiaus vaikams atsiranda reikalas paaiškinti vienmečiams būsimą žaidimą, žaislo konstrukciją. Nepakankamas tarpusavio supratimas kelia ginčus, konfliktus. Rišliai ir nuosekliai pasakoja tik apie 25 proc.penkiamečių-šešiamečių vaikų, 75 proc.pasakoja 2-3 sakiniais (12-18) žodžių. Ilgesniuose pasakojimuose sakiniai neturi loginio sąryšio. Įvykių nuoseklumas sakiny perteikiamas žodžiais „tada“, „paskui“. Pradinėse klasėse vaikai dar turi 10-30 proc.kalbos trūkumų. Labai svarbu mokėti vartoti prielinksnius su daiktavardžiu: (po stalu, už miško, šalia medžio). Reikia mokyti vaikus gimininių savokų: (mokykla, mokytoja, mokslas). Mažai dar vartoja veiksmažodžių su priešdėliais ar priesagomis: (nubėgo, įlipo, atskrido, sekdavo, nešdavo). Skurdoka veiksmažodžių sinonimika: bėgti, lėkti, dumti (kurie turi panašią reikšmę). Dar pasitaiko netinkamo būdvardžio derinimo su daiktavardžiu klaidų: (balta sniegas, dideli akmenai). Mažai vaizdingų žodžių, daug žargoninių žodžių: vietoj „blogietis, gerietis“ reikia vartoti „Blogiukas, geruolis, gerutis. Taisyti reikėtų barbarizmus: jei vaikas pasako:“Aš nenoriu maikės ir tos kurtkės“. Jūs sakote, pvz.,“Lauke šalta, tau reikės vilktis marškinius ir rengtis striukę“. Vaikai nemoka intonacija apiforminti sakinių, neišskiria jų pradžios ir galo. Tad tėveliams reikia paskaityti pasakų arba kalbėti su tinkama pokalbiui intonacija.

Vietoj įvardžių vėliau atsiranda daiktavardžiai, kurie suteikia pasakojimui aiškumo. Priešmokyklinukų kalbai būdingi dvigubi veiksniai. Pavyzdžiui: „Jis berniukas nuėjo“. Vaikas pasako įvardį, bet pajutęs, kad to nepakanka, prideda daiktavardį. Kalbėdamas jis atsižvelgia į pašnekovą. Pateikti suaugusiojo klausimai netrikdo, o kelia norą pasakoti tiksliau, suprantamiau.
Būsimieji pirmokai ne visada tiksliai suvokia veiksmažodžių su įvairiomis priesagomis reikšmę. Pasitaiko savos kūrybos veiksmažodžių: gegutė „geguoja“, „kvakuoja“, uodas „zybia“, „ūzia“, žąsis „žąsuoja“. Patys vaikai vartoja vis daugiau ir įvairesnių priesagų. Pasitaiko daug žodžių darybos klaidų: „debesutis“, „linoninė“, „krepšinistas“, „mezgėtoja“, „kirpyklė“. Vaikams pasakyti, kad diržą reikia juostis, sagas sagstytis, švarką, striukę rengtis, vilktis marškinius, mautis pirštines, kojines, autis batus, šlepetes, rištis šaliką, mautis džinsus, užsidėti ir nusiimti kepurę. Klausti vaiko, iš ko padarytas šaukštas. Pavadinti jį metaliniu, mediniu. Žiedas iš aukso – auksinis. Klausti klausimų: „Kodėl miške daug grybų? Visą dieną lijo, todėl miške užaugo daug grybų. Kodėl nulūžo medžio šaka? Medžio šaka nulūžo todėl, kad pūtė stiprus vėjas. Užduoti kuo daugiau klausimų: kur? Kaip? Su kuo? Kodėl? Kodėl mama vaišina vaikus? Mama vaišina vaikus, nes jie daug dirbo. Kodėl mama aprengė sūnelį šiltais drabužiais? (Mama aprengė sūnelį šiltais drabužiais, kad nesušaltų). Tokio amžiaus vaikai dažnai nežino, ką veikia gyvūnai? Paaiškinti vaikui, kad: varlė kvarkia, šokuoja, katė miaukia, balandis burkuoja, žvirblis čirškia, arklys žvengia (vaikai sako – juokiasi), varna krankia, antis krykia, ėriukas bliauna, gyvatė šliaužia, lapė sėlina, ežys tipena, kregždė sklando, zuikis šuoliuoja. Dažnai tuo pačiu žodžiu pavadiname skirtingus daiktus: bato liežuvis – žmogaus liežuvis, stalo koja – žmogaus koja, popieriaus lapas – medžio lapas. Mokyti vaikus plėsti sakinį. Pvz.: Parodyti kokį paveikslėlį. Paklausti, pvz.: Kas skina obuolius? Ką veikia mamytė? Ką skina mamytė? Kur mamytė skina obuolius? Pasakome visą sakinį: „Mamytė skina obuolius sode.“ Pamokykime vaikus tarti mažybinius žodelius: bitutė, bitelė, oželis, ožiukas. Vaikai jau geba pasakyti priešingos reikšmės žodžius: geras-blogas, drąsus-bailus, greitas-lėtas, senas-jaunas, tylus-garsus, sunkus-lengvas. Taip pat reikia mokyti apibūdinti daiktus. Pavyzdžiui, kambaryje išrinkite vieną daiktą ir jį apibūdinkite, o vaikas turės atspėti, kas tai per daiktas? „Oranžinis, apvalus, saldus, sultingas, kas? (vaikas atsako: apelsinas). Pastebėkite, kad vaikai derintų žodžių junginius: vienas obuolys, viena slyva, du stalai, dvi kėdės. Namuose vaikams galime pasakyti, jog druską laikome druskinėje, cukrų – cukrinėje. Galite vaiko paklausti: „Kas didesnis už medį? (namas); kas plonesnis už knygą? (sąsiuvinis); kieno ilgesnė uodega - lapės ar kiškio? Kas mažesnis už šunį?

Kai namuose, pavyzdžiui, gaminate valgyti, galite vaikui pasakoti, ką pirmiausia paėmėte, paskui ką darėte, po to..., tada...., dar ką įdėjote?... paskui.... pagaliau .....

Kalbėdami namuose, taisyklingai vartokite skaitvardžius, vaikai tai girdės ir po kiek laiko prisimins: (dvejos kelnės, trejos žirklės, vieni akiniai, ketveri akiniai, penkeri metai, treji marškiniai). Jei su vaikais einate, važiuojate gatve, paklauskite: „Kaip vadinama vieta, kur mokosi vaikai? (mokykla); kaip vadiname vietą, kur plauna automobilius? (plovykla); kas vairuoja mašiną? (vairuotojas); kas žaidžia krepšinį? (krepšininkai); kas verda darželyje sriubą? (virėjos); Kas kerpa plaukus kirpykloje? (kirpėja) ir t.t.

Na ir žinoma, vaikams sunkiausi yra sudurtiniai žodžiai. Dauguma vaikų juos ištarti yra sunku. Aiškinti reikėtų taip: laišką neša laiškanešys, lapai krenta lapkritį, rugių gelė yra rugiagėlė. Arba: prie žodžio „laumė“ pridėjus žodį „žirgas“, gausime laumžirgį; prie žodžio „ranka“ pridėjus žodį „šluosto“, gausime žodį rankšluostis; prie žodžio „malūnas“ pridėsime žodį „sparnas“, gausime „malūnsparnį“ ir t.t.

Reikia vaikams padėti pasakoti apie įvykius, juos atpasakoti. Labai padeda mokytis atpasakoti įvairūs scenos vaizdeliai - lėlių teatras, animaciniai filmai. Jie sukelia vaikui daug emocijų, žadina norą perteikti savo įspūdžius - papasakoti.
Bendraudami su vaikais, turėtume kalbėti aiškiai, taisyklingai, raiškiai, pilnais sakiniais. Vertėtų pratinti vaikus žodžiais išsakyti savo mintis, jausmus, skatinti kalbinį aktyvumą, kūrybingumą, siekti, kad vaikai gebėtų ne vien aiškiai, taisyklingai kalbėti, bet ir išklausytų kitą.

Turime padėti savo vaikams tobulinti kalbą. Žinoma, kad dėl neišsivysčiusios kalbos vėliau sunkiau sekasi spręsti tekstinius uždavinius, mokytis pasaulio pažinimo ir kitų dalykų. Kuo tobulesni šnekėjimo įgūdžiai, tuo palankesnės prielaidos mokytis skaitymo bei rašymo. Turėdami skurdesnę kalbą, ugdytiniai sunkiau išmoksta naują dalykų terminologiją, būdingus posakius. Šešiamečių didesnės galimybės ugdyti kalbą. Kai vaikams nuolat ir sistemingai skaitoma, atsiranda noras klausyti skaitomų ar pasakojamų tekstų, lavėja kalba. Klausydami vaikai patys mėgina kurti, pasakoti, vaidinti. Jie mokosi pajusti tekstų nuotaiką, suvokti turinį, sukaupti dėmesį, lavinti atmintį.